— 214 — 



Mængde. De laveste Partier er Garex Goodenoughii-Eng 

 med Salix repens og Juncus (alpinus og lamprocarpus især). 

 Paa den laveste Hippophaë-Bund, grænsende op til G. Goode- 

 noughii-Engen , er Hippophaë gaaet ud paa store Pletter. I 

 den sydligste Del af Dalen kommer Calluna vulgaris til. 



19. Lave Festuca rubr a-Klitter med Hippophaë-Krat. 



20. Garex Goodenoughii-Lavning; derpaa lidt højere Terræn 

 med Hede, med spredte, ganske lave Klitter; her begynder 

 kort sagt den Landskabsform og den Vegetation, som karak- 

 teriserer største Parten af Jyllands Nordspids. 



Indlandssletterne. 



Indlandssletternes Plantesamfund og disses Plads er først og 

 fremmest betinget af Jordbundens Fugtighedsforhold, der her, hvor 

 Jordbundsmaterialet væsentlig er ens, atter kan relativt bestemmes 

 ved Overfladens Højde over Grundvandet. Vel er der paa de 

 laveste Steder i Tidens Løb dannet et indtil flere Centimeter tykt 

 Humuslag, Tørv; og utvivlsomt har den hermed forbundne For- 

 andring af Bundens Beskaffenhed haft Indflydelse paa Artssammen- 

 sætningen og Arternes Hyppighedsgrad ; men en sammenlignende 

 Undersøgelse af Forholdene paa ældre Bund med Tørvdannelse 

 og nyere Bund uden Tørvdannelse viser, at Tørvdannelsen ikke 

 her har forandret Formationernes Art eller deres indbyrdes Række- 

 følge; derimod sker der naturligvis en Forskydning af Formations- 

 grænserne efterhaanden som Bunden højnes. 



Indenfor hele Indlandsomraadet under et optræder der føl- 

 gende ved Plantedækkets forskellige Karakter bestemte Landskabs- 

 former, der overalt indenfor det vekslende Terræn afløser hver- 

 andre, naar man gaar fra lavest til højest Bund; og hver af disse 

 Landskabsformers Plantesamfund er karakteriseret ved hver sin 

 Livsformklasse. Disse er: 



1) Vand Hydrofytsamfund. 



2) Sump Helofytsamfund. 



3) Eng Samfund af mesomorfe Geofyter og 



Hemikryptofyter. 



4) Krat Samfund af løvfældende Fanerofyter. 



5) Hede Ghamæfytsamfund. 



[6) Krat Samfund af løvfældende Fanerofyter]. 



7) Steppe Samfund af xeromorfe Hemikryptofyter. 



